rejauldu/bengali-wikipedia huggingface dataset:
ঘণ্টা ঘর মুলতান () বা মুলতান ক্লক টাওয়ার হলো পাকিস্তানের পাঞ্জাব প্রদেশের মুলতান শহরের প্রশাসনিক ভবন।Location of Ghanta Ghar - Falling rain Genomics থাম্ব|ডান|মুলতান ক্লক টাওয়ার   ইতিহাস  ১৮৮৪ খ্রিষ্টাব্দে ভারতের ব্রিটিশ রাজের আমলে মুলতানের ঘণ্টা ঘর নির্মিত হয়। ১৮৮৩ খ্রিষ্টাব্দে পৌর আইন পাস করার পর ব্রিটিশদের শহর পরিচালনার জন্য একটি ভবনের প্রয়োজন হয়। সেই জন্য ১৮৮৪ খ্রিষ্টাব্দের ১২ ফেব্রুয়ারি মুলতানের ঘণ্টা ঘর নির্মাণ শুরু হয়। চার বছর পর ভবনটির নির্মাণ কাজ সম্পন্ন হয়। এটি আহমেদ খান সাদোজাইয়ের হাবেলির ধ্বংসাবশেষের ওপর নির্মাণ করা হয়, যা মুলতান দখলের সময় সম্পূর্ণরূপে ধ্বংস হয়ে গিয়েছিল। ভারতের তৎকালীন ভাইসরয় ১ম মার্কাস অব রিপনের নাম অনুসারে হল ও ভবনের নামকরণ করা হয় "রিপন হল ও রিপন ভবন"। প্রাক্তন ভাইসরয় (১৮৭২ - ১৮৭৬) প্রথম আর্ল অব নর্থব্রুকের ঘড়ি টাওয়ারের নাম দেওয়া হয় "নর্থব্রুক টাওয়ার"। ১৮৮৮ খ্রিষ্টাব্দে ভবনটির নির্মাণ কাজ শেষ হয় এবং পৌর কর্তৃপক্ষের দপ্তর নতুন ভবনে স্থানান্তর করা হয়। ১৯৪৭ খ্রিষ্টাব্দে ভারত ভাগ ও পাকিস্তানের স্বাধীনতার পর হলটিকে "জিন্নাহ হল" নামে পুনর্নামকরণ করা হয়। তখন এটিকে দাপ্তরিক বৈঠক, সাংস্কৃতিক অনুষ্ঠানের আয়োজন করা হতো এবং এসব অনুষ্ঠানে জনসাধারণ প্রবেশাধিকার লাভ করে। সময়ের সাথে দাপ্তরিক কলেবর বৃদ্ধি পাওয়ায় কার্যালয়ের স্থান সংকুলানে সমস্যা দেখা দেয় এবং সেই সাথে ছোট মিলনায়তনে অধিক মানুষের সমাগমে সমস্যা দেখা দেওয়ায় ভবন থেকে দপ্তর অন্যত্র স্থানান্তরিত করা হয়। বর্তমানে এই ভবনটিকে জাদুঘরে রূপান্তরের পরিকল্পনা করা হচ্ছে। 200px|থাম্ব   ঘণ্টা ঘরের ঘড়ি  ২০১১ খ্রিষ্টাব্দের ২৭ অক্টোবর ঘণ্টা ঘরের তিনটি ঘড়িকে মেরামত করা হয় এবং পাকিস্তান সময়ে (গ্রিনিচ মান সময়+০৫:০০) স্থির করা হয়। ঘড়ি নির্মাতা প্রতিষ্ঠান র‍্যাডো কর্তৃক ঘড়ি তিনটি প্রতিস্থাপন করা হয়। ঘড়ির মূল ডায়াল অপরিবর্তিত রেখে যন্ত্রপাতি ও ঘড়ির কাঁটা বদলানো হয়। সূর্যালোকের শক্তি দ্বারা ঘড়িটি সচল থাকে। এর পূর্বে ১৯৮৫ খ্রিষ্টাব্দ পর্যন্ত ঘড়িটি সচল ছিল।   মুলতান জাদুঘর  মুলতান ঘণ্টা ঘরকে নগর কর্তৃপক্ষ জাদুঘরে রূপান্তরিত করার প্রচেষ্টা করছে, যা মুলতান জাদুঘর নামে পরিচিত। এই কাজে ইতোমধ্যে তহবিল বরাদ্দ করা হয়েছে এবং সেই অনুযায়ী কাজ শুরু করা হয়েছে। মুলতান ভিত্তিক প্রতিষ্ঠান আইডিয়াফিস্ট জাদুঘরের ত্রিমাত্রিক মডেল নির্মাণ করছে। সেই ত্রিমাত্রিক মডেল অনুসারে ভবিষ্যতের জাদুঘরটির উন্নয়ন কাজ চালানোর পরিকল্পনা রয়েছে। ত্রিমাত্রিক মডেলের কাজ বর্তমানে নির্মাণাধীন।   আরও দেখুন   আলী আমজদের ঘড়ি   তথ্যসূত্র    আরও পড়ুন   Ghanta Ghar Clock Repaired  বিষয়শ্রেণী:ব্রিটিশ ঔপনিবেশিক স্থাপত্য বিষয়শ্রেণী:মুলতানে ভবন এবং কাঠামো বিষয়শ্রেণী:পাকিস্তানে ঘড়ি ঘর বিষয়শ্রেণী:মুলতানের পর্যটন আকর্ষণ
ল্যান্ডি ওয়েন (; আতায়াল : ইউংগাই হায়ুং) একজন তাইওয়ানি গায়ক।   ২০১০ সালে, তিনি তাইপেইয়ের পটভূতিতে ব্রেট ইস্টন এলিসের উপন্যাস লেস দ্যান জিরো অবলম্বনে একটি টিভি নাটকে অভিনয় করেছিলেন।   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:তাইওয়ানি চলচ্চিত্র অভিনেত্রী বিষয়শ্রেণী:তাইওয়ানি টেলিভিশন অভিনেত্রী
ব্রাউন লাইনব্লু(বৈজ্ঞানিক নাম: Prosotas lutea (Martin)) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।"Prosotas Druce, 1891" at Markku Savela's Lepidoptera and some other life forms  আকার  ব্রাউন লাইনব্লু এর প্রসারিত অবস্থায় ডানার আকার ২২-২৬ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত ব্রাউন লাইনব্লু এর উপপ্রজাতি হল-   Prosotas lutea sivoka (Evans, 1910) – Teesta Brown Lineblue  বিস্তার  এই প্রজাতি ভারত এর সিকিম থেকে অরুণাচল প্রদেশKunte, K., Sondhi, S., Sangma, B. M., Lovalekar, R., Tokekar, K., & Agavekar, G. (2012). Butterflies of the Garo Hills of Meghalaya, northeastern India: their diversity and conservation. Journal of Threatened Taxa, 4(10), 2933-2992., নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:মালয়েশিয়ার প্রজাপতি বিষয়শ্রেণী:১৮৯৫-এ বর্ণিত প্রজাপতি
জাহরা রাহনাওয়ার্দ (; জন্ম: ১৯ আগস্ট ১৯৪৫) একজন ইরানি শিক্ষাবিদ, শিল্পী এবং রাজনীতিবিদ। রাহনাওয়ার্দ একজন বিশ্ববিদ্যালয়ের অধ্যাপক, শিল্পী এবং ক্রুসেডিং বুদ্ধিজীবী। ২০১১ সালের ফেব্রুয়ারি থেকে ২০১৮ সালের মে মাস পর্যন্ত গৃহবন্দী ছিলেন। ২০০৯ সালে ফরেন পলিসি ম্যাগাজিন তাকে বিশ্বের অন্যতম বিশিষ্ট চিন্তাবিদ হিসেবে মনোনীত করে। তিনি ইরানের সাবেক প্রধানমন্ত্রী মীর হোসেন মুসাভির স্ত্রী। তার কাজের একটি অংশে, তিনি মহিলাদের মতো পুরুষদেরও হিজাব আইনকে সম্মান করার পাশাপাশি মধ্যপ্রাচ্যে মহিলাদের অধিকারের জন্য সাধারণ কর্মীদের প্রতি গুরুত্বারোপ করেছেন।   জীবনের প্রথমার্ধ  রাহনাওয়ার্দ ইরানের বোরোজার্দে জন্মগ্রহণ করেন। তার পিতা হাজ-ফাতালি ছিলেন একজন শিয়া এবং কমিউনিস্ট বিরোধী। ইরানে শিয়া আলেমদের একটি সমাবেশের কথা শোনার পর, হজ-ফাথালি মারকাজি প্রদেশের খোমেনের দিকে চলে যানা। সেখানেই জাহরা বেড়ে উঠেন। জাহরা তেহরান বিশ্ববিদ্যালয় থেকে শিল্প ও স্থাপত্যে স্নাতক ও স্নাতকোত্তর ডিগ্রি অর্জন করেন। তিনি রাষ্ট্রবিজ্ঞানে ইসলামিক আজাদ বিশ্ববিদ্যালয় থেকে স্নাতকোত্তর এবং পিএইচডি ডিগ্রিও অর্জন করেছেন।   কর্মজীবন  বাম|থাম্ব| ২০০ah সালে জাহরা রাহনাওয়ার্দ রাহনাওয়ার্দ শাহের বিরুদ্ধে প্রথম দিকের বিপ্লবীদের মধ্যে ছিলেন। শাহ-শাসনের শেষ বছরগুলোতে তিনি আলী শরিয়তির ঘনিষ্ঠ ছিলেন, যিনি একজন ভিন্নমতাবলম্বী ইসলামপন্থী নেতা।  রাহনাওয়ার্দ ১৯৯৮ থেকে ২০০৬ পর্যন্ত তেহরানের আল-জাহরা বিশ্ববিদ্যালয়ের উপাচার্য এবং ইরানের সাবেক রাষ্ট্রপতি মোহাম্মদ খাতামির রাজনৈতিক উপদেষ্টা হিসেবে দায়িত্ব পালন করেন।  ১৯৭৯ সালের ইরানি বিপ্লবের পর রাহানাভাদ প্রথম ইরানি নারী যিনি একটি বিশ্ববিদ্যালয়ের চ্যান্সেলর হিসেবে নিযুক্ত হন। প্রাক্তন বিজ্ঞান, গবেষণা ও প্রযুক্তি মন্ত্রী মোস্তফা মইন কর্তৃক তিনি এই পদে মনোনীত হন। ২০০৫ সালে রাষ্ট্রপতি মাহমুদ আহমাদিনেজাদের নির্বাচন এবং সরকার থেকে সংস্কারবাদী কর্মকর্তাদের পদ থেকে সরিয়ে দেওয়া হয়। ২০০৬ সালে আল-জাহরা বিশ্ববিদ্যালয়ের চ্যান্সেলর পদ থেকে রাহনাভার্দকে অপসারণ করা হয় (অথবা পদত্যাগ করানো হয়)।  ১৯৮৯ সালে প্রতিষ্ঠিত মহিলা সামাজিক ও সাংস্কৃতিক পরিষদের প্রধান হিসেবে, বিভিন্ন সামাজিক বিষয় অনুসন্ধানকারী সাতটি সরকারী কমিটির একজন হিসেবে, রাহনাভার্দ এই কমিটিগুলিকে নারী সদস্যদের দ্বারা আরও সমানভাবে প্রতিনিধিত্ব করার আহ্বান জানিয়েছেন এবং নারীদের দিতে সরকারের ব্যর্থতার একজন স্পষ্টবাদী সমালোচক ছিলেন যা তার মতে, কুরানের অধীনে তাদের বৈধ সামাজিক ও নাগরিক অধিকার।  ২০০৯ সালের রাষ্ট্রপতি নির্বাচনে মুসাভি প্রবেশকরার সময় তিনি তার স্বামী মীর-হোসেইন মুসাভির প্রচারণার সক্রিয় সদস্য ছিলেন। এখন তিনি "আশার সবুজ পথ" বা দ্য গ্রিন পাথ অফ হোপ নামক সংগঠনের সদস্য এবং বিরোধী দলের অন্যতম নেতা। রাহনাভার্দ মোট ১৫টি বইয়ের লেখক।   ব্যক্তিগত জীবন  রাহনাভার্দ ইরানের প্রাক্তন প্রধানমন্ত্রী মীর-হোসেইন মুসাভির স্ত্রী। তিনি তিন কন্যার জননী। তারা হলো: কোকাব, নার্গেস এবং জাহরা। তিনি এবং মুসাভি ১৯৬৯ সালের ১৮ সেপ্টেম্বর বিয়ে করেন। তারা এখন গৃহবন্দী আছেন।   তথ্যসূত্র    বহিঃসংযোগ   বিষয়শ্রেণী:ইসলামি নারীবাদী বিষয়শ্রেণী:ইরানি শিক্ষায়তনিক বিষয়শ্রেণী:ইরানি শিয়া মুসলিম বিষয়শ্রেণী:ইরানি মুসলিম বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইরানি লেখিকা বিষয়শ্রেণী:ইরানি বন্দী ও আটক বিষয়শ্রেণী:২১শ শতাব্দীর ইরানি নারী রাজনীতিবিদ বিষয়শ্রেণী:২১শ শতাব্দীর ইরানি রাজনীতিবিদ বিষয়শ্রেণী:২১শ শতাব্দীর ইরাকি রাজনীতিবিদ
নমিতা ওয়াইকার একজন ঔপন্যাসিক, উদ্যোক্তা এবং পুনে, ভারতের সাংবাদিক। ওয়াইকার হল পিপলস আর্কাইভ অফ রুরাল ইন্ডিয়ার ব্যবস্থাপনা সম্পাদক এবং সহ-প্রতিষ্ঠাতা।  ওয়াইকার তার প্রথম উপন্যাস "দ্য লং মার্চ"-এ একটি শহুরে অভিজাত ব্যক্তিকে শহরে গ্রামীণ কৃষকদের একটি বড় পদযাত্রার দ্বারা ভারতীয় কৃষকদের দুর্দশার দিকে মনোযোগ দিতে বাধ্য হওয়ার গল্প বলেছেন। ২০১২ সালে লেখা, এই উপন্যাসটি ২০১৮ সালে দেশের শিরোনাম দখলকারী কৃষকদের লং মার্চের পূর্বাভাস দিয়েছে।    নমিতার প্রথম উপন্যাসটি জয়পুর সাহিত্য উৎসবে উন্মোচন করা হয়েছিল  যেখানে নমিতা ২০১৮ সাল থেকে একজন বক্তা ছিলেন।   নমিতা ওয়াইকার গ্রিন্ডমিল গান প্রজেক্টের নেতৃত্ব দেন এবং লেখেন এবং পিপলস আর্কাইভ অফ রুরাল ইন্ডিয়াতে অনুবাদ অনুষ্ঠানের তত্ত্বাবধান করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় ঔপন্যাসিক বিষয়শ্রেণী:ভারতীয় সাংবাদিক
হরিয়ান রেলওয়ে স্টেশন বাংলাদেশের রাজশাহী বিভাগের রাজশাহী জেলার পবা উপজেলার একটি রেলওয়ে স্টেশন।  অবস্থান হরিয়ান রেলওয়ে স্টেশন আব্দুলপুর-পুরনো মালদা লাইনের আব্দুলপুর-রাজশাহী অংশে অবস্থিত।  ইতিহাস সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা উহনির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে হরিয়ান রেলওয়ে স্টেশন চালু হয়।  পরিষেবা হরিয়ান রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: বনলতা এক্সপ্রেস পদ্মা এক্সপ্রেস ধুমকেতু এক্সপ্রেস সিল্কসিটি এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস বরেন্দ্র এক্সপ্রেস তিতুমীর এক্সপ্রেস ঢালারচর এক্সপ্রেস উত্তরা এক্সপ্রেস মহানন্দা এক্সপ্রেস রাজশাহী এক্সপ্রেস রাজশাহী কমিউটার ও কিছু  লোকাল ট্রেন।  তথ্যসূত্র  বিষয়শ্রেণী:রাজশাহী জেলার রেলওয়ে স্টেশন
তুষার কালিয়া (জন্ম ৭ মার্চ ১৯৮৬) তিনি ময়ূরভঞ্জ ছৌ ওডিশা, কালারি এবং সমসাময়িক নৃত্যের ফর্মগুলিতে বিশেষজ্ঞ। তিনি খতরন কে খিলাড়ি সিজন ১২ (২০২২) এর বিজয়ী। কালিয়া ডান্স রিয়েলিটি শো, ঝলক দিখলা জা ৬ (২০১৩) এবং ঝলক দিখলা জা ৭ (২০১৪) কোরিওগ্রাফার হিসাবে অংশগ্রহণ করেছিলেন। তিনি রিয়েলিটি শো ইন্ডিয়া'স গট ট্যালেন্ট (২০১৫-১৬) এর ৬ তম এবং ৭ম মৌসুমে মঞ্চ পরিচালকও ছিলেন।   তথ্যসূত্র   বিষয়শ্রেণী:ভারতীয় পুরুষ নৃত্যশিল্পী বিষয়শ্রেণী:জীবিত ব্যক্তি বিষয়শ্রেণী:ভারতীয় নৃত্য পরিচালক বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
শশীভূষণ থানা বাংলাদেশের ভোলা জেলার চরফ্যাশন উপজেলার একটি থানা।   প্রতিষ্ঠাকাল  ২০১২ সালের ১ জানুয়ারি চরফ্যাশন উপজেলার ৫টি ইউনিয়ন নিয়ে শশীভূষণ থানা আত্মপ্রকাশ করে।<ref> রসুলপুর ইউনিয়নের শশীভূষণ গ্রামে এই নতুন থানা অবস্থিত। বাংলাদেশ সরকারের পরিবেশ ও বন মন্ত্রণালয়ের মাননীয় উপমন্ত্রী আবদুল্লাহ আল ইসলাম জ্যাকবের উদ্যোগে শশীভূষণ এলাকার পাঁচটি ইউনিয়নের ৯৫ হাজার মানুষের দাবিতে শশীভূষণ থানার বাস্তবায়ন করা হয়। এর আগে দীর্ঘদিন ধরে পুলিশের তদন্ত কেন্দ্র ফারি থানা নামে কাজ চলেছিল।   প্রশাসনিক এলাকাসমূহ  চরফ্যাশন উপজেলার ৫টি ইউনিয়নের প্রশাসনিক কার্যক্রম শশীভূষণ থানার অধীন।  ইউনিয়নসমূহ:  ৮নং চর কলমী  ১০নং হাজারীগঞ্জ  ১১নং রসুলপুর  ১৩নং এওয়াজপুর  ১৪নং জাহানপুর   আরও দেখুন   চরফ্যাশন উপজেলা  ভোলা জেলা   তথ্যসূত্র    বহিঃসংযোগ   বিষয়শ্রেণী:ভোলা জেলার থানা বিষয়শ্রেণী:চরফ্যাশন উপজেলা
সিপ্রিনিডে হল স্বাধুপানির মাছের পরিবার, যাদের সম্মিলিতভাবে সিপ্রিনিডস বলা হয়। এতে কার্পস, সত্যিকারের মিননাউ এবং তাদের আত্মীয় (উদাহরণস্বরূপ, বার্বস এবং বার্বেল ) অন্তর্ভুক্ত রয়েছে। সাধারণভাবে এই পরিবার "কার্প পরিবার" বা "মিনু পরিবার" নামেও পরিচিত। সিপ্রিনিডি হল বৃহত্তম এবং সর্বাধিক বৈচিত্র্যময় পরিবার পরিবার এবং সাধারণভাবে বৃহত্তম মেরুদন্ডী প্রাণী পরিবার। প্রায় ৩,০০০ প্রজাতি রয়েছে যার মধ্যে কেবল ১২,৭০ প্রজাতি বিদ্যমান রয়েছে। এরা প্রায় ৩৭০ গণে বিভক্ত।   পরিবারটি সিপ্রিনিফর্মেসের বর্গের অন্তর্গত। এই বর্গে দুই তৃতীয়াংশেরও বেশি অংশ নিয়ে  সাইপ্রিনিডস গঠিত।    পরিবারের নামটি প্রাচীন গ্রীক কাইপ্রোনোস (κυπρῖνος, "কার্প") থেকে প্রাপ্ত।    তথ্যসূত্র   বিষয়শ্রেণী:আফ্রিকার মাছ বিষয়শ্রেণী:এশিয়ার মাছ বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:ইউরোপের মাছ
রবার্ট বব ফ্লয়েড একজন বিখ্যাত কম্পিউটার বিজ্ঞানী।   শিক্ষাজীবন  ফ্লয়েড ১৯৫৩ সালে শিকাগো বিশ্ববিদ্যালয় থেকে লিবারেল আর্টস এ এবং ১৯৫৮ সালে পদার্থবিজ্ঞানে ব্যাচেলর ডিগ্রি অর্জন করেন।   কর্মজীবন  তিনি ২৭ বছর বয়সে কার্নেগী মেলন ইউনিভার্সিটিতে সহযোগী অধ্যাপক পদে নিয়োগ পান এবং ছয় বছর পর স্ট্যানফোর্ড বিশ্ববিদ্যালয় এ পূর্ণ অধ্যাপক পদে নিযুক্ত হন।   পুরস্কার ও সম্মাননা   ১৯৭৮ সালের এসিএম প্রদত্ত টুরিং পুরস্কার বিজয়ী।   তথ্যসূত্র    বহিঃসংযোগ   Obituary  in the Stanford Report  Chiron investigation   বিষয়শ্রেণী:শিকাগো বিশ্ববিদ্যালয়ের শিক্ষার্থী বিষয়শ্রেণী:কার্নেগী মেলন বিশ্ববিদ্যালয়ের শিক্ষক বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:১৯৩৬-এ জন্ম বিষয়শ্রেণী:২০০১-এ মৃত্যু বিষয়শ্রেণী:কম্পিউটার বিজ্ঞানী বিষয়শ্রেণী:টুরিং পুরস্কার বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
টিয়ার্স ডোন্ট ফল হলো ওয়েলসের রক ব্যান্ড দল 'বুলেট ফর মাই ভ্যালেন্টাইন' কর্তৃক গাওয়া একটি গান। এটি ব্যান্ড দলটির প্রথম পূর্নাঙ্গ স্টুডিও অ্যালবাম দি পয়জন থেকে নেওয়া চতুর্থ একক সংগীত। এই গানটি ট্রাস্টকিল রেকর্ডস কোম্পানী কর্তৃক ২০০৬ সালের ১৭ জুন যুক্তরাষ্ট্রে অবমুক্ত হয়। এটি কেরাং এওয়ার্ড ফর বেস্ট সিংগেল পদক জয় করে।  এ গানটি "হট মেইনস্ট্রীম রক চার্টস" ২৪ তম স্থান এবং "টপ মর্ডান চার্টস"-এ ৩২ তম স্থান পর্যন্ত ঊঠেছিল।[dead link] ২০০৮ সালে "টিয়ার্স ডোন্ট ফল (পার্ট ২)" নামে এর ধারাবাহিক কিস্তির আরো একটি গান ব্যান্ড দলটির চতুর্থ স্টুডিও অ্যালবাম টেম্পার টেম্পার এ প্রকাশিত হয়।   অংশগ্রহনকারী সদস্য   ম্যাথু "ম্যাট" টাক - লিড গীটার, ভোকালস, রিদম গীটার;  মাইকেল "পেজ" পেজেট - লিড গীটার;  জেসন"জে" জেমস - বেস গীঠার, পশ্চাদ কন্ঠ;  মাইকেল "মুজ" টমাস - ড্রামস।   তথ্যসূত্র    বহিঃসংযোগ   ।  অফিসিয়াল ভিডিও।  বিষয়শ্রেণী:সঙ্গীত বিষয়শ্রেণী:২০০৫-এর গান
জানেমন হল ২০১২ সালে মুক্তিপ্রাপ্ত ভারতীয় বাংলা ভাষার একটি প্রণয়ধর্মী অ্যাকশন চলচ্চিত্র। এটিতে মুখ্য চরিত্রে অভিনয় করেছেন কোয়েল মল্লিক এবং সোহম চক্রবর্তী। এটি মূলত ২০১০ সালে মুক্তিপ্রাপ্ত তামিল চলচ্চিত্র পাইয়া-এর কাহীনী অবলম্বনে নির্মিত।   অভিনয়ে   কোয়েল মল্লিক রিয়া হিসাবে  সোহম চক্রবর্তী দেবা হিসাবে  আশিষ বিদ্যার্থী শ্রীধর হিসাবে  পার্থ সারথি চক্রবর্তী জোগা হিসাবে  রাজ গাঙ্গুলী রিয়ার চাচা হিসাবে  রজত গাঙ্গলী রিয়ার দাদি হিসাবে   সঙ্গীত   তথ্যসূত্র   বহিঃসংযোগ  আইএমসিবি জানেমন ২০১২-এর চলচ্চিত্র)ডাটাব্যাজ বিষয়শ্রেণী:২০১২-এর চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ বিষয়শ্রেণী:ভারতীয় পথ চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:রাজা চন্দ পরিচালিত চলচ্চিত্র বিষয়শ্রেণী:জিৎ গাঙ্গুলী সুরারোপিত চলচ্চিত্র
উইলিয়াম জেমস ওয়াটসন (; জন্ম: ৩১ জানুয়ারি, ১৯৩১ - মৃত্যু: ২৯ ডিসেম্বর, ২০১৮) সিডনির র‍্যান্ডউইক এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন বিল ওয়াটসন। দলে তিনি মূলতঃ ডানহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৯৫৩-৫৪ মৌসুম থেকে ১৯৬০-৬১ মৌসুম পর্যন্ত বিল ওয়াটসনের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান বিল ওয়াটসন নিউ সাউথ ওয়েলসের পক্ষে প্রথম-শ্রেণীর ক্রিকেট খেলতেন। নিজস্ব দ্বিতীয় প্রথম-শ্রেণীর খেলায় সেঞ্চুরির সন্ধান পেয়েছিলেন।  ১৯৫৪-৫৫ মৌসুমে এমসিসি দল অস্ট্রেলিয়া গমন করে। সফরকারী দলের বিপক্ষে নিজস্ব দ্বিতীয় খেলায় ১৫৫ রানের মনোজ্ঞ ইনিংস খেলেন তিনি। ব্যাপক অর্থে ঐ ইনিংসের উপর ভিত্তি করে ও কেবলমাত্র চারটি প্রথম-শ্রেণীর ক্রিকেট খেলার পরপরই সিডনি টেস্ট খেলার জন্যে তাকে মনোনীত করা হয়।  ১৯৫৬-৫৭ মৌসুমের ঘরোয়া আসরে বেশ ভালোমানের খেলা উপহার দেন। ৪৪.২৬ গড়ে ৬৬৪ রান তুলেন তিনি। এ মৌসুমেই ব্যক্তিগত সর্বোচ্চ ২০৬ রান তুলেন। পাঁচ নম্বরে ব্যাটিংয়ে নেমে এ সংগ্রহের কারণে পার্থে অনুষ্ঠিত ঐ খেলায় তার দল ইনিংস ব্যবধানে বিজয়ী হয়। সিডনিতে আবারও ব্যাটিং উদ্বোধনে নেমে কুইন্সল্যান্ডের বিপক্ষে ৫০ ও ১৯৮ রান তুলেন।   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন বিল ওয়াটসন। ২৫ ফেব্রুয়ারি, ১৯৫৫ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ক্যারিবীয় দ্বীপপুঞ্জে আরও তিন টেস্ট খেলেন। তবে, সফলতা পাননি তিনি। ১৪ মে, ১৯৫৫ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।  ২৫ ফেব্রুয়ারি, ১৯৫৫ তারিখে কলিন ম্যাকডোনাল্ডের সাথে ব্যাটিং উদ্বোধন করতে নামেন তিনি। মাত্র ১৮ ও ৩ রানের ইনিংস খেলতে পেরেছিলেন। তাসত্ত্বেও, কয়েক সপ্তাহ পরপরই ১৯৫৪-৫৫ মৌসুমে ওয়েস্ট ইন্ডিজ গমনার্থে দল নির্বাচকমণ্ডলীর সন্তুষ্টি লাভে সক্ষম হন। বার্বাডোসের বিপক্ষে ১২২ রান তুলেন। তবে, ওয়েস্ট ইন্ডিজের বিপক্ষে অংশগ্রহণকৃত টেস্টগুলোয় ব্যর্থতার স্বাক্ষর রাখেন। ২৭, ৬, অপরাজিত ২২, ৩০ ও ০ রান তুলেন। ফলশ্রুতিতে, চতুর্থ টেস্টের পর তাকে দলের বাইরে রাখা হয়।   অবসর  ১৯৫৬-৫৭ মৌসুমের শেষদিকে নিউজিল্যান্ড সফরে অস্ট্রেলিয়ার সদস্যরূপে অন্তর্ভুক্ত হন। তবে, চারটি প্রথম-শ্রেণীর খেলায় অংশ নিয়ে মাত্র ২৩ রান সংগ্রহ করতে পেরেছিলেন। বিল ওয়াটসন। ফলশ্রুতিতে, ১৯৫৭-৫৮ মৌসুমে দক্ষিণ আফ্রিকা গমনার্থে অস্ট্রেলিয়ার সদস্য হিসেবে তাকে দলে রাখা হয়নি।  আন্তর্জাতিক ক্রিকেট থেকে প্রত্যাখ্যাত হবার পর পরবর্তী চার মৌসুমে ২৫.০০ গড়ে মাত্র ৪৫০ রান তুলতে পেরেছিলেন। ১৯৬০-৬১ মৌসুম শেষে প্রথম-শ্রেণীর ক্রিকেট থেকে অবসর গ্রহণ করেন।  ২৯ ডিসেম্বর, ২০১৮ তারিখে ৮৭ বছর বয়সে নিউ সাউথ ওয়েলস এলাকায় বিল ওয়াটসনের দেহাবসান ঘটে।   তথ্যসূত্র    আরও দেখুন   ইয়ান মেকিফ  চাক ফ্লিটউড-স্মিথ  অ্যাশেজ সিরিজের তালিকা  সাউথ অস্ট্রেলিয়া ক্রিকেট দল  অস্ট্রেলীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৩১-এ জন্ম বিষয়শ্রেণী:২০১৮-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার
ওয়াজেদ আলী সুমন একজন বাংলাদেশী চলচ্চিত্র পরিচালক। তিনি রাজশাহী জেলার পুঠিয়া উপজেলার কান্দ্রা গ্রামে জন্মগ্রহণ করেন তিনি। তিনি চিত্রপরিচালক রুহুল কুদ্দুস খান শাহীনের সঙ্গে যৌথভাবে চলচ্চিত্র নির্মাণ করেন। চলচ্চিত্রে পরিচালকের হিসেবে দুজনের নাম শাহীন-সুমন ছিল। এরপর 'আজব প্রেম' চলচ্চিত্র তৈরির সময় সুমন আলাদা হয়ে একক ভাবে চলচ্চিত্র নির্মাণ শুরু করেন। ওয়াজেদ আলী সুমন এর উল্লেখ্যযোগ্য ছবিগুলো হল ভালোবাসার রঙ, রক্ত, ক্যাপ্টেন খান ও অন্যান্য।   প্রারম্ভিক জীবন  ওয়াজেদ আলী সুমন প্রথম জীবনে সহকারী পরিচালক হিসেবে বাংলাদেশ চলচ্চিত্র উন্নয়ন কর্পোরেশান এ কাজ শুর করেন। এরপর চলচ্চিত্র পরিচালক শাহিন সুমনের সাথে জুটি বেধে যৌথ পরিচালক হিসেবে পূর্ণদৈর্ঘ্য চলচ্চিত্র নির্মাণ শুরু করেন। এ সময় তাদের ছবি গুলোয় পরিচালক হিসেবে শাহীন-সুমন নামটি ব্যবহৃত হত। তাদের বানানো চলচ্চিত্র গুলো বেশ দর্শক জনপ্রিয়তা পেয়ে যায়।   কর্ম জীবন  দীর্ঘ সময় যৌথভাবে পরিচালনার পর ২০১৫ সালে তারা আলাদা হয়ে যান এবং স্বতন্ত্র ভাবে চলচ্চিত্র নির্মাণ শুরু করেন। ওয়াজেদ আলী সুমনের প্রথম একক চলচ্চিত্র ছিল আজব প্রেম । ছবিটিতে মূল ভূমিকায় অভিনয় করেছিলেন, বাপ্পি চৌধুরী ও আঁচল। এরপর প্রযোজনা প্রতিষ্ঠান জাজ মাল্টিমিডিয়ার ছবি, ভালোবাসার রঙ, অন্যরকম ভালোবাসা, অঙ্গার, রক্ত সহ বেশ কিছু চলচ্চিত্র নির্মাণ করেন তিনি এবং তিনি ধারাবাহিক ভাবে বেশ কিছু বাংলা চলচ্চিত্র নির্মাণ করেছেন।    চলচ্চিত্র  বছরচলচ্চিত্রভূমিকাশিল্পীটীকা/উৎস২০১৪হিটম্যানপরিচালক শাকিব খান, অপু বিশ্বাস, শিরিন শিলা, জয় চৌধুরী২০১৪পাগলা দিওয়ানাপরিচালক শাহরিয়াজ, পরিমণি, রুবেল২০১৫দরদিয়াপরিচালক আরিফিন শুভ, পরিমণি ২০১৫কি দারুণ দেখতেপরিচালক বাপ্পি চৌধুরী, মাহিয়া মাহি, শাহরিয়াজ২০১৫আজব প্রেমপরিচালক বাপ্পি চৌধুরী, আঁচল ২০১৬সুইটহার্টপরিচালক বাপ্পী চৌধুরী, বিদ্যা সিনহা সাহা মীম, রিয়াজ২০১৬রক্তপরিচালক রোশান, পরিমণি২০১৬অঙ্গারপরিচালক ফাল্গুনি রহমান জলি, ওম প্রকাশ সাহানি২০১৭মনে রেখোপরিচালক মাহিয়া মাহী, বনি সেনগুপ্ত২০১৮ক্যাপ্টেন খানপরিচালক শাকিব খান, শবনম বুবলি, সম্রাট, মিশা সওদাগর২০২২ব্লাডপরিচালক ইমন, মাহিয়া মাহি২০২২অন্তরাত্মাপরিচালক শাকিব খান, দর্শনা বণিক   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:রাজশাহী জেলার ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী টেলিভিশন পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:ঢাকার ব্যক্তি
This template () should be put on all templates that are covered by WP:UW and listed on WP:UTM.  Shortcuts This template can display up to three shortcuts templates: those that fall under the redirect category , like . To indicate the three redirects, just write the name of the redirect template after the appropriate variable (use just the basic name; for example, "uw-v1" instead of "Template:Uw-v1" or "{{Uw-v1}}").  {{templatesnotice|s1=shortcut template 1|s2 = shortcut template 2| s3 = shortcut template 3}} Leave out the parameters that you don't need.  This feature calls . Template series For easy navigation, it is possible to use . There are three variables you can use, one of which is required. Another is recommended, and another is only needed if escalation is required. The format for this is:  {{templatesnotice|series=series |max=max |escalate=escalate}} series is the name of the template series. This is the prefix of the template. Examples of series names are "uw-vandalism", "uw-test", "uw-spam", "uw-agf". max is the number of templates in the series. For the "uw-own" series, which contains the templates , , and , B would be 3. If all four levels are used, B would be 4. Any values other than "3" or "4" would yield levels 1, 2, 3, 4, and 4im being displayed. Use "4im" for the B value if this is the case. escalate indicates whether the template series escalated to . The test series contains the templates , , and , so its B value would be 3. If such edits continue, it would be necessary to use  as a level 4 warning, so for the uw-test series, C is set to "yes". Setting it to "true", "false", "no", "oh yeah", or "1" would result in the escalation option not being used.  This feature calls , and uses complex ParserFunctions to do so. Shortcuts and Series For shortcuts and series, just set the parameters together, in this order:  {{templatesnotice|series = name|max = number|s1 = shortcut|s2 = shortcut|s3 = shortcut|escalate = yes}}  Twinkle use notification This template automatically adds  to templates that transclude it. If an individual template is not used by Twinkle, it can be disabled by  or similar.
অ্যালান ফিলিপ এরিক নট (; জন্ম: ৯ এপ্রিল, ১৯৪৬) কেন্টের বেলভেদেরে এলাকায় জন্মগ্রহণকারী সাবেক বিখ্যাত ইংরেজ আন্তর্জাতিক ক্রিকেট তারকা। ১৯৬৭ থেকে ১৯৮১ সালের মধ্যে ইংল্যান্ডের টেস্ট দলে খেলেছেন। খেলার নিষ্প্রাণ মুহুর্তে শরীরচর্চা করে ব্যাপক জনপ্রিয়তা পেয়েছেন। ব্যাটসম্যান হিসেবে সুইপ ও কাটের দিকেই তার অধিক ঝোঁক ছিল।  ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে দক্ষ ছিলেন তিনি। ইংল্যান্ড ক্রিকেট দলে তিনি মূলতঃ উইকেট-রক্ষক-ব্যাটসম্যান হিসেবে খেলেছেন। কাউন্টি ক্রিকেটে কেন্টের প্রতিনিধিত্ব করেন ‘নটি’ ডাকনামে পরিচিত অ্যালান নট।   প্রারম্ভিক জীবন  নর্দাম্বারল্যান্ড হিথ সেকেন্ডারি মডার্ন স্কুলে অধ্যয়ন করেন তিনি। পিতার উৎসাহে ১৯৬৪ সালে ১৮ বছর বয়সে কেন্টের পক্ষে অভিষেক ঘটে তার। এরফলে তিনি কেন্টে দীর্ঘদিনব্যাপী উইকেট-রক্ষক ও ব্যাটসম্যান হিসেবে দায়িত্ব পালন করার গৌরব অর্জন করেন।  বর্তমানে তিনি সাইপ্রাসে বসবাস করছেন।Cricinfo – The stumpy stopperHow to become No1 again; and Devon Loch revisited | The Spin | Guardian Unlimited Sport তার সন্তান জেমস নট সারে ক্রিকেট ক্লাবের পক্ষে প্রথম-শ্রেণীর ক্রিকেট এবং কেমব্রিজশায়ার ও বেডফোর্ডশায়ারের পক্ষে মাইনর কাউন্টিজ ক্রিকেটে অংশ নিয়েছেন।   খেলোয়াড়ী জীবন  ২১ বছর বয়সে টেস্ট ক্যাপ লাভ করেন। ১৯৬৭ সালে ট্রেন্ট ব্রিজে অনুষ্ঠিত সফরকারী পাকিস্তানের বিপক্ষে তার টেস্ট অভিষেক হয়। কিন্তু ৮ নম্বরে ব্যাটিংয়ে নেমে তিনি শূন্য রানে আউট হন। তবে উইকেট-রক্ষক হিসেবে তিনি কোন বাই রান দেননি। দ্বিতীয় টেস্টে ২৮ রান করলেও দল থেকে বাদ পড়েন। এরপর ১৯৬৭-৬৮ মৌসুমে জিম পার্কসের পরিবর্তে ওয়েস্ট ইন্ডিজ সফরের জন্য মনোনীত হন। সিরিজের চতুর্থ ও পঞ্চম টেস্টে তিনি নিজেকে মেলে ধরেন। চতুর্থ টেস্টে তিনি তার প্রথম অপরাজিত অর্ধ-শতক ৬৯* করেন।   সম্মাননা  ১৯৬৫ সালে বর্ষসেরা ক্রিকেট রাইটার্স ক্লাব ইয়ং ক্রিকেটারের হিসেবে নির্বাচিত হন। ১৯৭০ সালে উইজডেন কর্তৃক বর্ষসেরা ক্রিকেটার হিসেবে নির্বাচিত হন। ২০০৩ সালে ‘উইজডেন সর্বকালের বিশ্ব টেস্ট একাদশে’ তাকেও মনোনীত করা হয়। অক্টোবর, ২০০৪ সালে উইজডেন ক্রিকেটার সাময়িকীর ইংল্যান্ডের বিশ্বযুদ্ধ-পরবর্তী সেরা একাদশের উইকেট-রক্ষক নির্বাচনে ২৫ জনের মধ্যে ২০জনই তার পক্ষে অবস্থান নেন। এছাড়াও, ৬ সেপ্টেম্বর, ২০০৯ তারিখে আইসিসি ক্রিকেট হল অব ফেমে তাকে অন্তর্ভুক্ত করা হয়।   তথ্যসূত্র    আরও দেখুন   ক্রিস ওল্ড  বব টেলর  সরফরাজ নওয়াজ  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা   বহিঃসংযোগ       সানডে টাইমসের প্রতিবেদনে অ্যালান নট  বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার বিষয়শ্রেণী:আইসিসি ক্রিকেট হল অব ফেমে প্রবেশকারী বিষয়শ্রেণী:ইংরেজ ক্রিকেটার বিষয়শ্রেণী:ইংরেজ উইকেট-রক্ষক বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ড ক্রিকেট দলের অধিনায়ক বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:বিশ্ব সিরিজ ক্রিকেট খেলোয়াড় বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:এ. ই. আর. জিলিগান একাদশের ক্রিকেটার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:উইকেট-রক্ষক বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ